ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሩስያ ኣብ ምስማም ሰላይ ዜጋኣ "ልዑል ተኽእሎ" ከምዘሎ መራሕቲ ሕብረት ኤውሮጳ ገሊጾም 23 መጋቢት 2018 ምንጪ ስእሊ, AFP መግለጺ ስእሊ, ተሬሳ መይ (ማእኸል) ምስ ኣንጌላ መርክል (የማን) ን ፕረዚደንት ፈረንሳ ኢማኑኤል ማክሮን (ፀጋም) ን ባይቶ ኤውሮጳ፡ ድሕሪ'ቲ ናይ ብራሰልስ ኣኼባኡ፡ ኣብ ዝሃቦ መግለጺ፡ መራሕቲ ሕብረት ኤውሮጳ ምስቲ ብእንግሊዝ ዝተዋህበ መግለጺ ከምዝሰማምዑ ብምሕባር እቲ ሕብረት፡ ኣብ ሩስያ ንዝርከብ ኣምባሳደሩ "ንምይይጥ" ጸዊዑዎ ምህላዉ ተፈሊጡ። እቲ ኣብ ሳልስቤሪ ዝተኻየደ ናይ ምስማም ስርሓት "ኣካል ናይቲ ሩስያ ኣብ ልዕሊ ሃገራት ኤውሮጳ ተካይዶ ዘላ ተጻብኦታት ኢዩ" ኢላ ቀዳመይቲ ምኒስተር እንግሊዝ ቴሬዛ መይ። መንግስቲ ሩስያ ነቲ ብ4 መጋቢት ኣብ ልዕሊ ሰላይ-ነበር ሰርጊየ ስክሪፓል ምስ ጓሉ ዝተገብረ ናይ ምስማም ስርሓት ተሓታቲት ከምዘይኮነት ገሊጻ። "ኣብዚ እዋን ኣብ ናይ ሓባር ጸጥታና ተጋሂዱ ዘሎ ኣዝዩ ከቢድ ብድሆ፡ ኣብ ጎድኒ መንግስቲ እንግሊዝ ከምዘሎና ነረጋግጽ" ኢሉ ባይቶ ኤውሮጳ ኣብ ዘውጽኦ መግለጺ። ኣብዚ ናይ ሎሚ ርክባ፡ ቀዳመይቲ ምኒስተር ቴሬዛ መይ ሕብረት ኤውሮጳ ኣብ ጉዳይ ሩስያ ካብቲ ዝሓለፈ ሰሙን ዝሃብዎ መግለጺ "ዝያዳ ዝተረረ ኣብምግባር ከምዝተዓወተት"፡ ላውራ ኲንስበርገ፡ ናይ ቢቢሲ ጋዜጠኛ ፖለቲካዊ ጉዳያት ገሊጻ። እንተኾነ፡ ቴሬዛ መይ ካልኦት መራሕቲ ኤውሮጳ ከም ናታ መርገጺ ኣብ ልዕሊ ሩስያ ንኽወስዱ ተገድዶም ኣይትመስልን። ዋላ'ኳ ገለ ሃገራት ዲፕሎማት ሩስያ ካብ ሃገሮም ናይ ምስጓግ ተኽእሎታት ከምዘሎ እንተገለጹ። ብሓሙስ፡ ቴሬዛ መይ ንመዛኑኣ ብዝዕባ ምስማም ስክሪፓል መብርሂ ሂባቶም። ኣብ መብርሂኣ፡ መንግስቲ እንግሊዝ ኣብ ልዕሊ ሩስያ ዘለዋ ጭብጥታት ኣቕሪባ፡ እንተላይ'ቲ ናቪቾክ ዝተባህለ ናይ ነርቭ ኬሚካል ስርሓት ሩስያ ከምዝኾነን ቅድሚ 10 ዓመታት ከምዝተመስርሐን ገሊጻ። ፕሬዚደንት ሊትዋንያ ዳልያ ድማ ሃገራ ኣሰር መንግስቲ እንግሊዝ ብምስዓብ ናይ ሩስያ ሰለይቲ ካብ ሃገራ ክትሰጉግ ትሓስበሉ ከምዘላ ገሊጻ። ምንጪ ስእሊ, REX/Shutterstock መግለጺ ስእሊ, ሰርጊን ዩልያን ናይ ግሪክ ቀዳማይ ምኒስተር፡ ኣሌክሲስ ጺፕራስ፡ ድማ ዋላ'ኳ ሃገሩ ኣብዚ ጉዳይ ምስ እንግሊዝ "ትደናገጽ" እንተኾነት "እዚ ጉዳይ ሓላፍነታዊ ብዝኾነ መንገዲ ክንሕዞ ኣሎና" ኢሉ። 'ጨሪሱ ዘይሓላፍነታዊ' መንግስቲ እንግሊዝ ዝኾነ ጭብጢ ከየቕረበት ንሃገሩ ብምስማም ምውንጃላ "ሃገሩ ከምዘይትቕበሎ" ኣምባሳደር ሩስያ ኣብ ዓዲ እንግሊዝ፡ ኣሌክሳንደር ያኮቬንኮ ገሊጹ። ነቲ ብሮቡዕ ብወጻኢ ጉዳይ ምኒስተር ቦሪስ ጆንሶን ዝተዋህበ መግለጺ፡ ንፕሬዚደንት ፑቲን ምስ ሂትለር ምምስሳሉ "ጨሪሱ ዘይሓላፍነትዊ" መግለጺ ኢዩ ነይሩ ኢሉ እቲ ኣምባሳደር። "ዝኾነ ሰብ ንሩሲያውያን፡ ነቶም ንናዚ ዝሰዓሩን፡ ልዕሊ 25 ሚልዮን ደቁ ኣብ ኲናት ኣንጻር ናዚ ዝኸፈለን፡ ምስ ናይ ጀርመን ናዚ ብምምስሳል ከናሹ መሰል የብሉን" ኢሉ ኣምባሳድር ያኮቬንኮ። 'ስትራቴጂካዊት ጸላኢት' "ሩስያ ስትራቴጂካዊት ጸላኢት'ምበር ስትራቴጂካዊ መሻርኽቲ ከምዘይኮነት ኣርእያ" ኢሉ ሓደ ብዓልስልጣን መንግስቲ እንግሊዝ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
